Hlina, Alojz, poslanec NR SR (2014-10-15):
Vážený pán predseda, vážený pán minister, vážené kolegyne, kolegovia, myslím, že to už niekto aj spomínal, že Zákonník práce je zjednodušene Zákonník práce a to je vážna vec. A medzi mladými, medzi puberťákmi sa tak hovorí, taká, také že, čo si ty urobil pre slovenský hip-hop? Hej? Ako oni sa potom tak doberajú. (Povedané so smiechom.) Tak, pán minister, čo ste vy urobili pre zamestnanosť tejto krajiny? O tom raz sa budú písať knihy. Fakt. O tom sa raz budú písať knihy. Postupne sa to zbiera, dokladuje a rastie to. Hej? Tá kôpka rastie a pritom je to klasická A4. Hej? Čiže k tomuto sa dá veľa čo povedať, ja sa aj chytím niektorých vecí, čo bolo povedané. Špeciálne pán Mihál, ako vždycky teda, výborne nabrífovaný. Naozaj, ak si niekto zaslúži peniaze za poslancovanie, tak je to pán Mihál, lebo to, o tom to je. Prosím vás, včerajšie zúfalstvo, tu niekto sa vyjadruje k poľnohospodárstvu a mýli si to so strojárstvom, zjednodušene, to sa, niekedy naozaj treba vysokú dávku schopnosti to akceptovať. A z jeho vystúpenia, ktoré hovoril, sa chytím jedného čísla. Je 1 200 ADZ-iek, agentúr dočasného zamestnania. Tisíc dvesto. Vie si to niekto predstaviť, čo to je? To je obludné číslo. Teraz si predstavte, keby len zamestnávala každá ADZ-ka 10 ľudí. To je 12-tisíc. Ja predpokladám, že tá ADZ-ka na to, aby sa jej to rentovalo, zamestnáva 100 ľudí alebo ungefähr, to je 120-tisíc ľudí sa nezamestnáva štandardne, ale cez ADZ-ky. To je sen. A to, čo pán Mihál sa pýtal, aj mňa zaujíma tá korelácia, bude ma to zaujímať, ak to nebude interpelovať on, tak to budem interpelovať ja. Tá korelácia v čase a v priestore. To znamená, ak ste pritiahli údajne šrubu, tak ste pritiahli šrubu, hej, že ste Zákonník práce, ste údajne ochránili zamestnancov, tak čo sa prelialo do ADZ-tiek? Aký bol ex po, ja si dovolím tvrdiť, že bol exponenciálny nárast ADZ-tiek a ľudí v nich. A dokonca si dovolím tvrdiť, a podľa mňa sa to aj preukáže, že tá móda sa stala tým, že si firma, ktorá štandardne zamestnáva, zistí, že pre ňu je lepšie si zriadiť vlastnú ADZ-ku. Rozumiete, pán minister? Ja som si pozeral, teraz som si zbežne pozeral, že ako sa upravujú náležitosti na to, aby ADZ-ka mohla vzniknúť. Podľa mňa sú to obligatórne záležitosti. Predložíte toto, to, bum, bum, bum, zaplatíte 500 euro alebo 1 000 euro a máte ADZ-ku. No, načo by sa Filo trápil v SCP-čke? A to je napríklad podnet, to vám hovorím. Teraz to tu chodí internetom, SCP-čka, deň, týždenne určité množstvo, táto informácia chodí svetom, ja ju len tlmočím, treba ju verifikovať, transferuje do ADZ-ky. A ja nevylučujem, že ak je to tak, že si tá firma, si spraví vlastnú ADZ-ku, však je to pre ňu lepšie, jednoduchšie. Načo sa ona bude trápiť? Toto je, toto je ten váš socialistický model riadenia? Toto je ten váš Zákonník práce? Toto je tá vaša zamestnanosť, pán minister? Však to nevidíte, že to vám uniká spod, spod ruky? Spomínali sa tu Krompachy. Vážení, na rozdiel od niekoľkých z vás, ja som tam bol v tých Krompachoch. Problém v Krompachoch je, nemôžete ho zúžiť, ak tu ho niekto zužoval na to, že Blu-ray sa už nekupuje. Otázka nestojí tak, že Blu-ray prehrávače sa už nekupujú. Ja vám poviem konkrétny podnet, čo mne bolo tam povedané. Už sú teda v odchodovom režime, už odchádzajú, už je vymaľované, už nepomôže. Ale oni hovoria, že ešte teraz, v rámci tohto času by dokázali nabrať určitých ľudí, ale nemôžu, lebo tento Zákonník práce im to neumožňuje. Oni to nevedia tým ľuďom vysvetliť. Nemôžu ich zobrať na to, aby tie dokončovacie práce, teraz toto určité zvýšenie aj odbytu preklenuli, i keď odchádzajú, tak nemôžu, lebo ten Zákonník práce ich nepustí. To je napríklad jeden, by som povedal, že čiastkový nedostatok, ale to systémové zlyhanie toho celého, to môže byť, Panasonic môže byť modelovým prípadom. To nezužujme na to, že ľudia nechcú Blu-ray a sťahujú si z internetu, to tak naozaj nie je. Problém je v inom. Problém je napríklad aj v tom, že tí, tých, ináč vďakabohu za takého investora a to Krompašanom treba povedať, už taký nepríde. Už taký nepríde, lebo to bol investor, to veľkorysé, to, že boli kmeňoví, to veľkorysé odstupné, nepríde. A ono nepríde aj preto, že ste došróbovali, jak ste došróbovali, ale nepríde aj preto, a jeden z tých dôvodov, prečo Panasonic povedal, že nebude investovať, alebo nenechá si svoju investíciu, lebo každý má tendenciu si svoju investíciu chrániť. A on ju nebude udržiavať v Krompachoch. Viete prečo? Lebo tam tiká časovaná bomba. A vy viete, že tam tiká časovaná bomba. Keď tí Japonci prišli do Krompách, tak im ešte, myslím, Dzurinda sľúbil, alebo bolo v memorande podpísané, že budú riešiť tú osadu. To je ináč, vy vstupujete do fabriky a cez osadu. Nič sa neurobilo. Za dvanásť rokov sa v tom nič neurobilo. A každý zodpovedný investor, každý zodpovedný investor, pán minister, pokiaľ má do svojej fabriky vstupovať cez tikajúcu sociálnu bombu, no tak povie, tak no, prepáčte, ja idem skúsiť inde. V Plzni, alebo kde je Panasonic, kde sa presťahoval, podľa mňa nevstupujú do svojej fabriky cez osadu. Aj keď sa poistíte, najdrahšia poistka je za vandalizmus, hej? Niekto povie, viete, že no tak to rozbijú, no tak sa poistite, ale to proste takto nefunguje. Nikto zodpovedný, hlavne kto robí so spotrebiteľským tovarom, keď máte spotrebiteľské aj záväzky a teraz dodávateľsko-odberateľské zmluvy, nemôžete sa vystaviť riziku takému, že vám to niekto, ja neviem, vyrabuje, alebo vám to niekto zničí a vy, vám vypadne, celá tá komodita vám vypadne, zrúti a Samsung tam dobehne zfleku, lebo to je, ale to nechcem tu riešiť, ich problém, ale Panasonicu dýcha niekto iný na krk a oni si nemôžu dovoliť urobiť chybu. No tak to vyhodnotili ako riziko úplne logicky. Ja keby som bol Panasonic, tak to vyhodnotím ako riziko. Vám poviem otvorene. Normálne by som to vyhodnotil, ako veľké riziko a povedal by som si, že viete, niekedy si poviete, pôjdete do rizika, ale čo za to? A ja som v Ázii prežil roky, pán minister, to čo za to nie je principiálne vzaté, že koľko peňazí, to je aj o nejakej úcte, úcte toho, ako viem chytiť ich vizitku, úcte toho napríklad, a to ma najviac zarazilo, že v Krompachoch v predajni Elektrix, alebo ako sa to tam volá, som si bol kúpiť nabíjačku a som sa pýtal, že čo máte od Panasonicu, povedali, že nič, lebo to by nikto nekúpil. A to je napríklad, viete, to je tiež obrovský problém toho, že toho nášho nastavenia, aj mentálneho nastavenia, ktoré je chybné, to je veľmi chybné, to je veľmi chybné, že proste takto. Aj toto sú drobné, drobné puzzle, nakoniec vyskladá tú mozaiku, prečo vám dobrý a naozaj dobrý zamestnávateľ z tých Krompách odišiel. To, že tam nikto neprišiel zaklopať: „Nepotrebujete niečo? Nevieme o niečom rozprávať?“ Vy ste posilnili pozície, to budeme hovoriť pri inom zákone, vy ste sa strategicky zamerali na podporu iných odvetví, to už je odvetvie priemyslu. Niekde máte nejaké, že investujú do automobilového, niekde do strojárskeho, u nás sa investuje do exekútorského odvetvia. To je normálne segment národného hospodárstva Slovenskej republiky, je normálne vážny, automobilového, podľa mňa, už druhý najvyšší. Čiže Slovensko investovalo do tohto segmentu. Samozrejme, nebude dávať nejakým Japoncom peniaze, ktorí zamestnávajú ľudí, ale pre istotu posilnilo personálne vybavenie ľudí, aby z tých Krompašanov, keď bez tej roboty budú, aby to z nich mal kto vytrieskať, lebo teraz po Macušitovi, po Panasonicu nastúpia exekútori. Nikto iný vám už cez tú osadu neprejde do tej fabriky, nikto iný vám už tam nepôjde. A vy ste ani tým ľuďom nedali, tým investorom, ale aj bežným Krompašanom ani to svetlo na konci tunela, že by videli nádej, že síce to teraz je také, aké to je, ale tu sú určité programové záležitosti a to sú časové horizonty nieže zajtra, však to vieme, rozumní ľudia vedia, nepotrebujú zajtra. Tí, čo chcú zajtra, čítajú, majú iného vodcu. Ale my, čo vieme, vieme, že to určitý čas trvá, ale musíte to tým ľuďom dať. A vy im nedávate nič, že v určitých horizontoch sa tá situácia bude lepšiť. No ja byť tým Japoncom, a koniec koncov tí Japonci aj to urobili, tak už to riskovať nebudem. Tam je tragédia Krompách. Takže nezužujte to na to, že Blu-ray niekto kupuje, alebo nekupuje. Prosím vás, ak už niekto nechá toľké peniaze v tej fabrike, technologické linky, ktoré sú tam, za deň odveziete, za deň doveziete, to nie je o tom. To je o tom, že ako vyhodnocujete, akú máte SWOT-ovú analýzu, aké máte slabé, silné miesta a čo vám na konci vyjde. A Krompachy, ja som sa ináč aj čudoval, že tam toľko boli. Takže to je celé. Už vám tam nikto nepríde. Čiže ak vy ste docielili vašou sociálnou zamestnaneckou politikou to, že máte 1 200 agentúr dočasného zamestnávania, niečo je zlé. Ak sa prepotvrdia správy, že váš libling, vaša vlajková loď slovenského hospodárstva SCP prehadzuje svojich ľudí do ADZ-iek, tak niečo je zlé, pán minister. Vy sa nemôžete hrdiť tým, že ADZ-ky vám rastú, lebo to je, to znamená, to je absolútne nesystémová, ale brutálne nesystémová vec. Ja neviem, ešte ako to prípadne ináč povedať alebo nepovedať, s tým, samozrejme, potom už hasíte problémy s tým spojené a k tomu sa teda pridávam, že teda, lebo to je vždycky s tým spojené, že každý hľadá tú cestu, ako s tým „vykoumat“. U nás je to firemná kultúra. Firemnou kultúrou, našou firemnou kultúrou je, ako s tým vybabrať. No tak asi niekto s tým chce vybabrať, no tak s tým vybabrajú, teraz sa to len snažíte poprelepovať lacným leukoplastom. Ale problém je inde. Problém je v tom, že to je systémovo zlé, že vám tie ADZ-ky rastú, že naberajú ľudí a že to takto začína fungovať. Možno funguje aj to, čo spomínal pán Mihál, že príde sem investor a dostane ponuku od slovenských manažérov, že zamestnancov dostane cez ich ADZ-ku, lebo to je, je to výhodnejšie. No samozrejme, to je lepšie a výhodnejšie, samozrejme. A vy ste ešte po tom všetkom schopní sem prísť a povedať, jak tých ľudí bránite. A tí nevedia, čo bude zajtra, lebo tie zmluvy v ADZ-kách sú na úrovni, nevedia, čo budú zajtra. A ešte tak vecne, vecne k týmto záležitostiam, ktoré tu predkladáte. Ak vy teraz chcete cizelovať tie chyby, systémovú chybu chcete prelepovať leukoplastom, tak prosím vás, zvážte aj tieto okolnosti, prípadne ma niekto doplňte. Ak vy chcete zaviazať dočasného zamestnávateľa, že má doplniť to, čo nie je zaplatené, aby bolo porovnateľné, tak ako je ten dočasný zamestnávateľ chránený v tom, že ako on sa to má dozvedieť? Ja som si nie celkom istý, či pracovná zmluva, údaje z pracovnej zmluvy nepodliehajú nejakej ochrane osobných údajov. Ak si ADZ-ka spravila zmluvu s nejakým zamestnancom a tam uviedla niektoré skutočnosti, tak ak má niekto prebrať, čo je podľa mňa tiež na hrane, možno za hranou, ak má prebrať zodpovednosť za ten, niekto za ten rožok, tak potrebuje, by sa asi patrilo, že čo vlastne na tej zmluve bolo. Otázka stojí, to máte vy ošetrené, že či náležitosti zmluvy sú tým podkladom, ktorý je pre potreby vašej novely tak verejný, že bude tak sprístupnený. Nie som si celkom istý. Nezdieľam to, to nadšenie už vôbec nie a nezdieľam ani presvedčenie, že to tak môže byť. Keď chcete niekoho zaviazať, že má zaplatiť za niekoho, čo nedoplatil, resp. nezaplatil, lebo teraz sa, teraz sa aj ten prípad, keď nezaplatí, tak to zaplatí ten. Len hovorím, toto je prelepovanie veľkej hnisajúcej rany lacným leukoplastom. To nie je systémové riešenie, to nie je systémové riešenie na vyliečenie tej veľkej rany. A podľa mňa, pre potreby nás, ktorých ešte ako tak si večer neuvaria seno, lebo toto asi tak funguje. Ja neviem, ako sa v tejto krajine dá vládnuť a žiť. No asi len tak, že si večer uvarím seno, no lebo to sú, niektoré veci môžete hovoriť iba ľuďom, čo, s prepáčením, žerú seno. Lebo to nemôžete ľuďom povedať, že to takto funguje. Takže my, čo to seno nežerieme, tak budeme možno naozaj sledovať a hľadať tých ľudí, hľadať tú živnú pôdu na to, aby to tých ľudí zobúdzalo, že niečo, niekde robíte chybu, že ste si strategicky vybrali úplne iný segment národného hospodárstva. Vy ste si vybrali segment národného hospodárstva – podpora úžernícko-exekútorskému biznisu. Ďakujem pekne.